ช่วยสรุปบทความ เลือดบวก เทียม เชื้อบวก ปลอม
เลือดบวก เทียม เชื้อบวก ปลอม อยากจะขอร้องให้สังคมเห็นใจผู้ป่วยโรคเอดส์ให้มาก โดยเฉพาะนางแบบรายนี้ก็ยังไม่ได้มีการตรวจยืนยันซ้ำว่า ได้รับเชื้อเอดส์จริงหรือไม่ เพราะการตรวจในขั้นต้นอาจเป็นเชื้อบวกปลอมก็ได้ ในที่นี้จะของดพูดถึงเรื่องราวต่างๆเกี่ยวกับผู้รับเคราะห์จากสถานการณ์ดังกล่าว ซึ่งได้กลายเป็นข่าวเกรียวกราวติดต่อกัน 2 ราย และกำลังจะตามมาอีกหลายราย เพราะดูแล้วการควบคุมโรคนี้คงจะกระทำมิใช่ง่ายๆ และก็คงจะหาทางระวังการแพร่กระจายข่าวมิให้สังคมทั้งตื่นกลัวและอยากรู้อยากเห็นได้ยากยิ่ง ลองกลับไปอ่านคำวิงวอนซ้ำอีกครั้งดูซิครับ มีคำๆหนึ่งน่าสะดุดตา คือ เชื้อบวกปลอม ถึงท่านรัฐมนตรีจะไม่ได้เป็นแพทย์ เมื่ออยู่ในกระทรวงนี้แล้ว ก็ต้องพูดจาภาษาหมอ เช่นแพทย์ทั้งหลายอย่างอัตโนมัติ คุณผู้อ่านอาจนึกสงสัยว่า เจ้าเชื้อเอดส์นี้มันมีจริง มีปลอมเหมือนกับแบงก์หรือสินค้าด้วยหรือนี่ ความจริงเป็นอย่างนี้ครับ ในการที่จะพิสูจน์ว่าจะเป็นโรคเอดส์หรือไม่นั้น แพทย์จะอาศัยหลักฐานจากการตรวจเลือดว่า มีการติดเชื้อเอดส์หรือไม่ โดยกรรมวิธีต่างๆ คือมีวิธีตรวจมากกว่า 1 วิธี ซึ่งให้ความแม่นยำแน่นอนแตกต่างกันไป 
ถ้าผลการตรวจบ่งบอกว่า มีการติดเชื้อก็เรียกว่า การตรวจหรือการทดสอบนั้นๆเป็นผลบวก positive ถ้าบ่งบอกว่า ไม่มีการติดเชื้อก็เรียกว่า ผลลบ negative สำหรับผลการตรวจเลือดที่เป็นบวก บ่งบอกว่ามีการติดเชื้อ แพทย์เรานิยมพูดแบบชาวบ้านๆว่า เลือดบวก คำว่า เลือดบวก นี้ พวกหนุ่มๆ รวมทั้งไม่หนุ่ม นักเที่ยวทั้งหลายกลัวกันนักเพราะเป็นที่รู้กันว่า คุณได้แส่เอาโรคบุรุษ โรคสตรี เข้ามาแล้ว โรคบุรุษ ในที่นี้หมายถึงกามโรคชนิดที่เรียกว่า ซิฟิลิส Syphilis ที่ทำให้เกิดแผลริมแข็ง แล้วต่อมามีอาการออกดอก ในที่สุดอาจทำให้มีความผิดปกติของหัวใจและสมอง จนพิการหรืออายุสั้น สามารถวินิจฉัยได้จากการตรวจเลือด โรคนี้สมัยก่อนพบได้มาก ปัจจุบันถูกเพนิซิลลินปราบจนร่อยหลอลงแล้ว ดังนั้น คำว่า เลือดบวก แต่เดิมทีจึงหมายถึงโรคซิฟิลิส
 แม้กามโรคชนิดอื่นๆก็ไม่ทำให้เป็นเลือดบวก ในปัจจุบันมีโรคอยู่หลายๆชนิด ที่วินิจฉัยด้วยการตรวจเลือด เช่น ไทฟอยด์ ไข้รากสาดน้อย ตับอักเสบจากไวรัส โรคไวรัสลงตับ ซึ่งก็จะให้ผลบวก หรือผลลบ ทำนองเดียวกัน การตรวจเลือด นอกจากการตรวจหาร่องรอยของการติดเชื้อแล้ว ก็ยังมีการตรวจในลักษณะอื่นๆที่ไม่เกี่ยวกับการติดเชื้อ เช่น โรคข้ออักเสบรูมาตอยด์ Rheumatoid anthritis โรคเอสแอลอี SLE ซึ่งก็เรียกเป็นผลบวกหรือผลลบเช่นกัน ดังนั้น คำว่า เลือดบวก ในยุคปัจจุบันจึงกินความได้กว้างขวาง คงมิได้เจาะจงแต่ซิฟิลิส หรือเอดส์เท่านั้น นอกจากนี้คำว่า บวก positive และ ลบ negative นั้น ยังใช้กับการตรวจทุกชนิด ไม่ว่าเอกซเรย์ตรวจปัสสาวะ อุจจาระ หรืออื่นๆ ถ้าผลการตรวจบ่งบอกว่าเป็นโรค ก็เรียกว่าบวก ถ้าบ่งบอกว่าไม่เป็นโรค ก็เรียกว่าลบ เอาแค่ บวก ลบ ก็ว่ากันมายาวเหยียดเสียแล้ว ส่วนที่ว่า บวกปลอม บวกเทียม เห็นทีจะต้องยกไว้ต่อฉบับหน้าแล้วล่ะครับ
ความเข้าใจและการสนับสนุนผู้ป่วยโรคเอดส์ โดยเน้นที่ความจำเป็นของการเห็นใจต่อผู้ป่วยโดยเฉพาะนางแบบที่ยังไม่ได้รับการตรวจยืนยันเชื้อเอดส์อย่างชัดเจน มีการกล่าวถึงรายละเอียดเกี่ยวกับผู้รับเคราะห์จากสถานการณ์นี้ ทั้งนี้ การควบคุมโรคนี้ไม่ง่ายและเรื่องข่าวเกรียวกราวเกี่ยวกับผู้ป่วยกำลังตามมาเรื่อย ๆ ซึ่งทำให้สังคมต้องระวังและต้องการข้อมูลอย่างแม่นยำ ทั้งนี้ การตรวจเชื้อเอดส์มีความสำคัญเนื่องจากการตรวจเบื้องต้นอาจเกิดเชื้อบวกปลอม ซึ่งทำให้เรื่องนี้เป็นประเด็นที่ต้องให้ความสนใจและพิจารณาอย่างละเอียด การพิสูจน์ว่ามีเชื้อเอดส์หรือไม่จะต้องใช้หลักฐานจากการตรวจเลือดที่มีวิธีต่าง ๆ ซึ่งมีความแม่นยำแตกต่างกัน 
การตรวจเลือดเพื่อค้นหาการติดเชื้อ โดยระบุว่าผลบวกหมายถึงมีการติดเชื้อ และผลลบหมายถึงไม่มีการติดเชื้อ ในที่นี้เน้นการตรวจโรคซิฟิลิส ซึ่งมีการใช้คำว่า "เลือดบวก" เพื่อระบุว่ามีการติดเชื้อโรคนี้ แต่ความหมายนี้อาจทำให้คนได้รับความเข้าใจผิดเนื่องจากมักใช้คำนี้ในทางสารพัดชาวบ้าน ทำให้เกิดความกังวล เกี่ยวกับการติดเชื้อ ซึ่งในปัจจุบันโรคซิฟิลิสสามารถรักษาด้วยเพนิซิลลิน 


การตรวจเลือดในปัจจุบันไม่เฉพาะซิฟิลิสหรือเอดส์เท่านั้น มีหลายๆ โรคที่ใช้การตรวจนี้ เช่น ไทฟอยด์ ไข้รากสาดน้อย ตับอักเสบจากไวรัส โรคไวรัสลงตับ โรคข้ออักเสบรูมาตอยด์ และโรคเอสแอลอี (SLE) คำว่า "เลือดบวก" หรือ "เลือดลบ" ไม่เฉพาะตัวแสดงซิฟิลิสหรือเอดส์ แต่ใช้ทั่วไปในการระบุผลการตรวจ ทำให้มีความสับสนและความกังวลเนื่องจากหลายๆ โรคสามารถให้ผลบวกหรือลบได้ คำว่า "บวกปลอม" หรือ "บวกเทียม" เกิดจากคำนี้ที่ไม่เฉพาะเจาะจง เพื่อให้ความเข้าใจที่ถูกต้อง เราควรใช้คำอื่นๆ เพื่อระบุผลการตรวจที่ชัดเจนและไม่สับสน
พยาธิวิทยา (พยาธิวิทยา) - Pathology